                                                         Z A P I S N I K

                       sa 18. sjednice Vijeća Mjesnog odbora Donja Kustošija 
         održane 21. studenog 2022. godine s početkom u 18:30 sati u prostorijama MS        
                                      Donja Kustošija, Zagrebačka cesta 88


Nazočni članovi Vijeća: Marija Bilić, Gordan Bosanac, Iva Božić, Pero Marčić, Mario Mutak, Tereza Teklić, Darija Beljan

Predsjedava: Mario Mutak, predsjednik Vijeća MO Donja Kustošija 
Zapisnik vodi: Blanka Pleša, stručna referentica u Gradskom uredu za mjesnu samoupravu, civilnu zaštitu i sigurnost                        
Predsjednik konstatira da je sjednici nazočno 7 članova Vijeća te otvara 18. sjednicu Vijeća Mjesnog odbora Donja Kustošija.
Predsjednik daje na glasovanje zapisnik s 17. sjednice, koji je jednoglasno prihvaćen.

Predloženi dnevni red je:

                                                     	 DNEVNI RED

1. [bookmark: _heading=h.gjdgxs]Prijedlog zaključka o suglasnosti s Prijedlogom Programa građenja komunalne infrastrukture
2. Prijedlog zaključka o suglasnosti s prijedlogom Programa održavanja javnih prometnih površina, građevina i uređaja javne namjene
3. Prijedlog zaključka o traženju analize stanja i prijedloga rješenja za Bunjevačku ulicu, te izmjenu rasporeda odvoza otpada u popodnevne sate po uzoru na druge ulice
4. Prijedlog zaključka o prijedlogu Gradskom uredu za obrazovanje za nabavku školskih ploča za OŠ Oton Iveković
5. Prijedlog zaključka o održavanju robne razmjene (“buvljaka”) u prostorijama Mjesnog odbora  Donja Kustošija povodom Božića
6. [bookmark: _Hlk119400034]Prijedlog zaključka o uvrštavanju dodatnih stavki u Plan prioriteta za 2023. godinu
7. Informacije, pitanja i prijedlozi
Predloženi dnevni red jednoglasno je prihvaćen.
 

Ad 1) Prijedlog zaključka o suglasnosti s Prijedlogom Programa građenja komunalne infrastrukture

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće sa 7 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija suglasno je s Prijedlogom Programa građenja komunalne infrastrukture.
Vijeće Mjesnog odbora Donja Kustošija traži i da se u Prijedlog Programa građenja komunalne infrastrukture radi lošeg stanja uvrsti asfaltiranje Zagrebačke ceste na potezu od Tomislavove ulice do Sokolske ulice.

Ad 2) Prijedlog zaključka o suglasnosti s prijedlogom Programa održavanja javnih prometnih površina, građevina i uređaja javne namjene
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija suglasno je s prijedlogom Programa održavanja javnih prometnih površina, građevina i uređaja javne namjene. 

Ad 3) Prijedlog zaključka o traženju analize stanja i prijedloga rješenja za Bunjevačku ulicu, te izmjenu rasporeda odvoza otpada u popodnevne sate po uzoru na druge ulice

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija od Sektora za promet traži analizu stanja i prijedlog rješenja za prometnu problematiku u Bunjevačkoj ulici. Zbog nepropisnih parkiranja pojedinaca na samom sjevernom ulazu u ulicu na spoju sa Poljačkom ulicom, kao i zbog parkiranja na Poljačkoj kod ulaza u Bunjevačku ulicu, onemogućuje se ulazak kamiona za odvoz otpada te se posljedično svi stanari ulice kažnjavaju od strane Prometnog/komunalnog redarstva.
Vijeće Mjesnog odbora Donja Kustošija također traži od Čistoće objašnjenje o razlogu promjene doba dana kada se odvozi otpad, odnosno u kasnim noćnim satima (3h ujutro) u Bunjevačkoj ulici, Prespanskoj ulici, Ohridskoj ulici i Bitoljskoj ulici dok se u ostatku kvarta otpad odvozi preko dana odnosno ujutro ili popodne. Također molimo objašnjenje zašto o promjeni perioda odvoza nisu informirani Mjesni odbor i stanari tih ulica, te tražimo, ukoliko je moguće,  da se i u navedenim ulicama odvozi otpad kao u ostatku kvarta, odnosno u jutarnjim ili podnevnim satima, kada je većina stanara na radnom mjestu a ulice prohodnije radi manjeg broja automobila u tom periodu i lakšem pristupu kamionima Čistoće, te radi stvaranja manje buke usred noći.

Ad 4) Prijedlog zaključka o prijedlogu Gradskom uredu za obrazovanje za nabavku školskih ploča za OŠ Oton Iveković
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija zbog izuzetnog prioriteta predlaže Gradskom uredu za obrazovanje nabavku 2 obične školske ploče za OŠ Oton Iveković, s obzirom da su im iste neophodne za svakodnevni rad radi lošeg stanja postojećih školskih ploča.


Ad 5) Prijedlog zaključka o održavanju robne razmjene (“buvljaka”) u prostorijama Mjesnog odbora  Donja Kustošija povodom Božića
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija organizirati će robnu razmjenu (”buvljak”) povodom Božića u prostorijama Mjesnog odbora Donja Kustošija 17. 12. 2022., u vremenu od 16:00-20:00 u polivalentnoj dvorani u prizemlju.
Korištenje prostora odobrava se jednokratno za organiziranje ″buvljaka″, na kojem bi građani dijelili i razmjenjivali osobne rabljene stvari. Svrha ovog događanja nije ostvarivanje prihoda, dohotka ili dobiti već omogućavanje zainteresiranim građanima da se riješe stvari koje ne upotrebljavaju u cilju odgovornijeg potrošačkog ponašanja, smanjenje količine otpada i izgradnja  lokalne zajednice.

Ad 6) Prijedlog zaključka o uvrštavanju dodatnih stavki u Plan prioriteta za 2023. godinu
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija u Plan prioriteta za 2023. godinu dodatno uvrštava slijedeće stavke:

1. Cesta - Poljačka ulica od TOZ-a do Radgonske i drugi dio od pomoćne pruge do rampe (dio između Radgonske i  pomoćne pruge je dobar i nije ga potrebno mijenjati)
2. Cesta - Lermanova ulica od Svačićeve ulice do Sokolske ulice, obnova asfaltnog sloja 3. Cesta - Zagrebačka cesta, slijepi dio, kbr. 74A do 76A, obnova asfaltnog sloja kolnika i popravak ulegnutog sjevernog nogostupa i rubnjaka kod oglasne ploče
4. Cesta - Poljački odvojak, obnova asfaltnog sloja od dječjeg igrališta u Graničnoj s južne strane, do uskog prolaza na sjevernoj strani
5. Cesta - Črnomeljski odvojak, obnova asfaltnog sloja
6. Cesta - Radgonska ulica, obnova asfaltnog sloja
7. Nogostup - Zagrebačka cesta, slijepi dio, kbr. 74A do 76A, obnova asfaltnog sloja sjevernog nogostupa od oglasne ploče do idućeg izlaza iz dvorišta zgrade
8. Nogostup - Svačićeva ulica, zapadni nogostup između Cirkovaca i Lermanove, obnova asfaltnog sloja
9. Nogostup - Sokolska ulica, zapadni nogostup između Mariborske i Braće Seljana, obnova asfaltnog sloja
10. Nogostup - Poljačka ulica, sjeverni nogostup od Sokolske prema zapadu, obnova zdrobljenih rubnjaka nogostupa
11. Nogostup - Zagrebačka cesta, slijepi dio, kbr. 80A, 80B i 80C, Južni nogostup ispod drveća, uz zelenu površinu s klupicama
12. Zelena površina -	Zagrebačka cesta, križanje Zagrebačke i Tomislavove, kod semafora, obnova i dopuna živice
13. Zelena površina - Ulica Stjepka Pasanca, između školske dvorane i školskog igrališta (plan 2023, uređenje igrališta OŠ), uređenje zelene površine, izrada stazice, zamjena klupa i postavljanje setova klupa+stol
14. Zelena površina - Ulica Stjepka Pasanca, školsko igralište (plan 2023, uređenje igrališta OŠ), zamjena dotrajale sprave i dopuna dodatnom spravom te mrežice za koševe za košarku
15. Zelena površina - Zagrebačka ulica, ispred zgrade kbr. 80b, uređenje zelene površine, nove garniture i opločenje, ogradice klamerice, uklanjanje starih klupa, uklanjanje betoniranih površina
16. Nosač stupa na istočnoj šetnici potoka Kustošak - južni početak istočne šetnice potoka Kustošak, uklanjanje betonskog nosača drvenog stupa, jer drveni stup više ne postoji a nosač smeta u prolazu
17. OŠ Oton Iveković, Ulica Stjepka Pasanca- dodavanje novih klamerica za bicikle na zapadni zid školske dvorane, u sklopu natkrivenog školskog dvorišta
18. Zapadna šetnica potoka Kustošak - Zapadna strana potoka Kustošak, k.č. 2637, k.o. Vrapče, izrada projektne dokumentacije za uređenje šetnice

Ad 7) Informacije, pitanja i prijedlozi

[bookmark: _heading=h.2s8eyo1][bookmark: _GoBack]Sjednica je završila u 18:50 sati.

Zapisnik sastavila: Blanka Pleša


KLASA: 024-08/22-003/2233
URBROJ: 251-13-11-14-22-2
Zagreb, 21. studenog 2022. 

                                                                                                 PREDSJEDNIK 
                                                                                   VIJEĆA MJESNOG ODBORA 
							                       DONJA KUSTOŠIJA

					                                                   Mario Mutak 
        


